Восень на парозе  
*Паводле Уладзіміра Ягоўдзіка*

Учора з раніцы і да самага вечара дажджыла. А сёння зусім па­ліпеньску спякотлівы дзень. I цішыня. Толькі дзесьці звонка цінькаюць сінічкі. Помніце такую прыказку: «У верасні сініца ў госці восень запрашае»?

Восень — на парог, а шматлікае крылатае войска — у вырай. Першымі ў заморскія краіны адлятаюць стрыжы і ластаўкі. За імі выпраўляюцца пліскі[[1]](#footnote-1), буслы, шпакі... А ў канцы верасня адлятаюць жураўлі.

1. *Плі́ска* — невялікая птушка атрада вераб’іных з доўгім і вузкім хвастом. [↑](#footnote-ref-1)